પાકિસ્તાનના પૂર્વ વડા પ્રદાન નવાઝ શરીફનાં પત્ની બેગમ કુલસુમ નવાઝનું મંગળવારે લાંબી બીમારી બાદ ૬૮ વર્ષની વયે લંડનમાં નિધન થયું હતું. કેટલાક મહિના પહેલાં તેમને ગળાનું કેન્સર હોવાનું નિદાન થયું હતું અને તેઓ લંડનમાં ઈલાજ કરાવી રહ્યા હતા. લંડનની હેરલી સ્ટ્રીટ કિલનિક ખાતે તેમણે અંતિમ શ્વાસ લીધા હતા. પ્રાપ્ત માહિતી મુજબ બેગમ કુલસુમ આ કિલનિકમાં જુન, ૨૦૧૪થી ઈલાજ કરાવી રહ્યા હતા. જોકે, છેલ્લા કેટલાક મહિનાથી તેમની તબિયત વધુ બગડી હતી. તેમનાં ફેફસામાં ઈન્ફેકશન લાગી જતાં સોમવારે તેમને લાઈફ સપોર્ટ સિસ્ટમ પર મુકવામાં આવ્યા હતા.